6α. ΑΝΑΓΚ. ΝΟΜΟΣ υπ' αριθ. 2751 της 4/9 Ιαν. 1941 (ΦΕΚ Α΄ 6) Περί των εκ της κατασκευής καταφυγίων υποχρεώσεων. Άρθρ.1.-1.Εν περιπτώσει διαρρυθμίσεως χώρου τινός εις πρόχειρον ιδιόχρηστον δια τους ενοίκους ακινήτου καταφύγιον, η δαπάνη της κατασκευής αυτού βαρύνει από κοινού και κατ' αναλογίαν του μισθώματος τους μισθωτάς του ακινήτου, ως και τον ποιούμενον ιδιόχρησιν τμήματος του ακινήτου ιδιοκτήτην. 2.Δια τον υπολογισμόν της συμμετοχής του ποιουμένου ιδιόχρησιν τμήματος του ακινήτου ιδιοκτήτην, λαμβάνεται υπ' όψιν το τεκμαρτόν μίσθωμα επί τη βάσει του οποίου φορολογείται η καθαρά πρόσοδος του τμήματος τούτου του ακινήτου. (Αντί των σελ. 975)  Σελ. 975(α) Τεύχος 561 - Σελ. 91 Άρθρ.2.-1.Την συμμετοχήν μισθωτού μη στέργοντος να καταβάλη ταύτην δύναται να καταβάλη ο ιδιοκτήτης ή έτερος μισθωτής δικαιούμενος εν τοιαύτη περιπτώσει να απαιτήση το καταβληθέν ποσόν παρά του δυστροπούντος μισθωτού, επί τόκω 8% ετησίως από της καταβολής. 2.Πάσα διαφορά προερχομένη εκ της μη παρά τινος μισθωτού καταβολής του αναλογούντος αυτώ ποσού δια την κατασκευήν προχείρου καταφυγίου δύναται να εισαχθή ενώπιον του αρμοδίου Προέδρου Πρωτοδικών, εφ' όσον το απαιτούμενον ποσόν υπερβαίνει τας 5.000 δραχμάς, άλλως ενώπιον του αρμοδίου Ειρηνοδίκου, εκδικαζομένη κατά την διαδικασίαν του Νόμ. ΒΧΗ΄ "περί εξώσεως δυστροπούντων μισθωτών". Κατά της αποφάσεως του Προέδρου Πρωτοδικών ή του Ειρηνοδίκου δεν δύναται να ασκηθή ένδικόν τι μέσον, εκτός της ανακοπής επιτρεπομένης καθ' ην περίπτωσιν εδικάσθη τις ακύρως ερήμην και εκδικαζομένης συμφώνως προς το άρθρ. 2 του Νόμ. ΒΧΗ΄. Η απόφασις του Προέδρου Πρωτοδικών ή του Ειρηνοδίκου εκτελείται συμφώνως τω άρθρ. 2 του Νόμ. ΒΧΗ΄. Το υπό της αποφάσεως του Προέδρου Πρωτοδικών ή του Ειρηνοδίκου επιδικαζόμενον ποσόν δύναται να εισπραχθή και υπό του Δημοσίου, συμφώνως προς τας διατάξεις του νόμου περί εισπράξεως δημοσίων εσόδων, δια λογαριασμόν του δικαιούχου τη αιτήσει αυτού υποβαλλομένη εφ' απλού, εις τον αρμόδιον Ταμίαν, μη επιτρεπομένου ενδίκου τινός μέσου κατά της προσκλήσεως του Ταμίου. 3.Εν η περιπτώσει δεν στέργει να καταβάλη το εκ της γενομένης δαπάνης αναλογούν αυτώ ποσόν ο ποιούμενος ιδιόχρησιν ιδιοκτήτης, δικαιούται να καταβάλη τούτο οιοσδήποτε μισθωτής και να συμψηφίση το καταβληθέν ποσόν εν τη καταβολή του μισθώματος. Άρθρ.3.-Η δαπάνη της κατασκευής μονίμου καταφυγίου βαρύνει εξ ολοκλήρου τον ιδιοκτήτην. Ο ιδιοκτήτης δεν δύναται να υποχρεωθή παρά των μισθωτών εις κατασκευήν μονίμου καταφυγίου. Άρθρ.4.-1.Η διαρρύθμισις χώρου εις πρόχειρον καταφύγιον των πελατών ξενοδοχείου ύπνου βαρύνει τους μισθωτάς των ακινήτων. 2.Οι μισθωτοί ακινήτων, τα οποία χρησιμοποιούνται ως ξενοδοχεία ύπνου δύνανται να ζητώσι παρ' εκάστου πελάτου αυτών και έκτακτον δικαίωμα εκ 3 δραχμών δι' εκάστην ημέραν επί ξενοδοχείων γ΄ τάξεως και 5 δραχμών προκειμένου περί ξενοδοχείων Β΄ και Α΄ τάξεως. Το ποσόν τούτο δύνανται να απαιτώσι μέχρι αποσβέσεως της όλης παρ' αυτού καταβληθείσης δαπάνης. Σελ. 976(α) Τεύχος 561 - Σελ. 92 3.Οι μισθωταί οι ασκήσαντες το εκ της παρ. 2 του παρόντος άρθρου δικαίωμα υποχρεούνται όπως τηρήσωσι τους λογαριασμούς και τας αποδείξεις δαπάνης διασκευής καταφυγίου ως και των εισπραχθέντων εκτάκτων δικαιωμάτων, υποχρεούμενοι να εμφανίσωσι ταύτα εις πάσαν Δημοσίαν Αρχήν εις ην ήθελεν ανατεθή ο έλεγχος τούτων 4.Επιχειρηματίαι ξενοδοχείων εισπράττοντες το κατά την παρ. 2 έκτακτον δικαίωμα και μετά την κάλυψιν της κατά τ' ανωτέρω απαιτηθείσης δαπάνης τιμωρούνται δια προστίμου μέχρι του δεκαπλασίου του επί πλέον εισπραχθέντος ποσού. Το πρόστιμον επιβάλλεται δια πράξεως του Υπουργού των Οικονομικών και εισπράττεται κατά τις διατάξεις του νόμου περί εισπράξεως δημοσίων εσόδων. Το κατά την παρούσαν παράγραφον δικαίωμα του Υπουργού των Οικονομικών δύναται να μεταβιβασθή εις τους οικείους Γενικούς Διοικητάς και Νομάρχας. Άρθρ.5.-Επιτρέπεται εις τον Υπουργόν των Οικονομικών όπως προκαταβάλη εκ του Δημοσίου Ταμείου εις τους επιχειρηματίας ξενοδοχείων ύπνου, μέρος ή το όλον της απαιτουμένης δαπάνης προς διαρρύθμισιν χώρου εις πρόχειρον καταφύγιον των πελατών των, μετά προηγουμένην έρευναν των οικονομικών των ανωτέρω επιχειρήσεων. Ο τρόπος της εξακριβώσεως των οικονομικών των επιχειρήσεων τούτων, οι όροι ενεργείας της προκαταβολής και ο τρόπος αποδόσεως ταύτης εκ μέρους των λαβουσών προκαταβολήν ξενοδοχειακών επιχειρήσεων, θέλουσιν καθορισθή δια κανονιστικών αποφάσεων του Υπουργού των Οικονομικών εκδιδομένων είτε γενικώς είτε εις εκάστην συγκεκριμένην περίπτωσιν. Άρθρ.6.-Η ισχύς του παρόντος νόμου άρχεται από της δημοσιεύσεως αυτού εν τη Εφημερίδι της Κυβερνήσεως. 36.Λ.α.6α Παθητική Αεράμυνα 